কলকাতা, ০৮ জানুয়ারি- বাঙালির 'গোয়া', দীঘা ভ্রমণ আরও সহজ করতে চলেছে ভারতীয় রেল। দীঘা ফ্ল্যাগ ষ্টেশনে এবার দিনে দু'টি করে লোকাল ট্রেন পৌঁছবে। শুক্রবার হাওড়া ষ্টেশনে তিনটি ট্রেনের উদ্বোধন করবেন কেন্দ্রীয় রেলমন্ত্রী সুরেশ প্রভাকর প্রভু। এর মধ্যে দু'টি দূরপাল্লার ট্রেন হাওড়া-যশবন্তপুর এক্সপ্রেস ও হাওড়া-পুনে সুবিধা এসি এক্সপ্রেস। এছাড়াও রিমোটের মাধ্যমে পাঁশকুড়া-দীঘা ইএমইউ ট্রেনের উদ্বোধন করবেন কেন্দ্রীয় রেলমন্ত্রী। বৃহস্পতিবার এমনই জানিয়েছেন পূর্ব রেলের মুখ্য জনসংযোগ আধিকারিক সঞ্জয় ঘোষ।